CELEX: 62020TN0681
Language: lt
Date: 2020-11-13 00:00:00
Title: Byla T-681/20: 2020 m. lapkričio 13 d. pareikštas ieškinys byloje OC / EIVT

2021 1 18   
            
            
               LT
            
            
               Europos Sąjungos oficialusis leidinys
            
            
               C 19/65
            
         
      2020 m. lapkričio 13 d. pareikštas ieškinys byloje OC / EIVT
      
      (Byla T-681/20)
      (2021/C 19/70)
      Proceso kalba: prancūzų
      
         Šalys
      
      
         Ieškovė: OC, atstovaujama advokačių L. Levi ir A. Champetier
      
         Atsakovė: Europos išorės veiksmų tarnyba
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti šį ieškinį priimtinu ir pagrįstu,
                  atitinkamai,
               
            
                  —
               
               
                  panaikinti 2020 m. sausio 27 d. sprendimą, kiek juo atmestas ieškovės 2019 m. rugsėjo 27 d. prašymas dėl žalos atlyginimo,
               
            
                  —
               
               
                  prireikus, panaikinti 2020 m. rugpjūčio 4 d. sprendimą, kiek juo atmestas ieškovės 2020 m. balandžio 17 d. skundas,
               
            
                  —
               
               
                  nurodyti atsakovei atlyginti ieškovės patirtą neturtinę ir finansinę žalą, kuri ex aequo et bono vertinama atitinkamai 20 000 EUR ir 580 889 EUR,
               
            
                  —
               
               
                  priteisti iš atsakovės visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas Europos Sąjungos pareigūnų tarnybos nuostatų 22a straipsnio, EIVT avansinių lėšų administratorių užduočių ir pareigų 3.3 straipsnio, EIVT už finansų tikrinimą atsakingų darbuotojų profesinių normų kodekso 3 straipsnio ir Sąjungos vyriausiojo įgaliotinio užsienio reikalams ir saugumo politikai Sprendimo PROC HR(2011)008 2 straipsnio pažeidimu.
               
            
                  2.
               
               
                  Antrasis ieškinio pagrindas grindžiamas rūpestingumo pareigos pažeidimu. Šiuo klausimu ieškovė, be kita ko, mano, kad dėl jos perkėlimo buvo nuspręsta nesilaikant pareigų lygiavertiškumo principo ir kad atsižvelgiant į šios bylos aplinkybes jos perkėlimo nepateisino tarnybos interesai.
               
            
                  2.
               
               
                  Trečiasis ieškinio pagrindas grindžiamas teisės būti išklausytam ir pareigos motyvuoti pažeidimu, taip pat asmens duomenų apsaugos ir teisės į privatų gyvenimą pažeidimu.